《登中宿峡》
明代·区大纬

秋江净如练，倒影渡秋阴。自得胜情具，不知山浅深。

瀑声冷明月，蛩韵助微吟。醉拂石床卧，清光一夜侵。

作者简介：区大纬，字文炳，号五象山人。香山人。明思宗崇祯间贡生，授浙江安吉州同知，迁中书舍人，升虞部主政。乞归养。著有《纪漫草》、《续漫草》。清光绪《香山县志》卷一三、清陈伯陶编《胜朝粤东遗民录》卷二有传。